गुवाहाटी , नबेम्बर 5 : दिनै गिबि मनट्री सर्बानन्द सनवाल बिथांआ भुपेन हाजरिकानि 7 थि थैनाय सानजों लोब्बा लाखिनानै राव धोरोम , हारिमु बासियालासे हादोरसायाव थानाय लाइमोनफोरखौ ससियेल मेडियानि गेजेरजों गोजोन्नि खौरां फोसावनायाव दसे सम होनो खावलायदों । गुवाहाटी नोगोरमानि साखाथिआव थानाय भुपेन हाजरिका सामाडि खेट्रआव थानानै बिथांआ खौरांगिरिफोरनि सिगांव बुङोदि - " जों दिनै 'Sudhakantha' खौ गोसोखांनानै बिबार बावदों , बिथांनि जिउमाखौ अरायसम थैनो रोङै खालामनो थाखाय साफ्रोमबो लाइमोनफोरा गोसोखांनानै ससियेल मेडियानि गेजेरजों गोजोन्नि खौरां फोसाव , जोंनि गुबै थांखिया जाबाय जेकि हारिआनो जायामानो खौसेथि थानाय " सनवाल बिथांआ जालुकबारि ड : भुपेन हाजरिका सामाडि खेट्रआव लुफुंजानाय थाखो मोनथाम गोनां बिलदिं गोसोखां खाम्पा एबा ( Golden Memories ) खौ बेखेवो । बे मिउजियमनि सिङाव मुंदांखा खन्थायगिरि , मेथाय सुजुगिरि बिथांनि पोटोग्रापफोरखौ नुनो मोनगोन होन्ना मिथिनाय जायो । मिउजियमखौ लुफुंनो थाखाय हादोरसा सरकारा गासै 14 कौटी रां बाहायदोंमोन आरो मिउजियम सिंनि खामानिफोरखौ मावफुंनो थाखाय गासै 377.60 रां बाहायदोंमोन होन्ना खौरां मन्नाय जायो । गिबि मनट्री सर्बानन्द सनवाल बिथांआ मिथिहोबावोदि , आसाम सरकारा कलकातायाव थानाय काजिरंगा जिरायसालिखौ लुफामफिनगोन आरो धोला - सादिया दालांनि साखाथिआवबो Samannay Kshetra खौ लुफुंगोन जाय जायगायाव हादोरसानि हारिमुआरि धोनखौ जोथोनै दोनगोन । भुपेन हाजरिका बिथांनि थैनाय सानजों लोब्बा लाखिनानै बिथांआ गावनि टुयेटार एकाउनाव बुङोदि - Remembering immortal legend , cultural icon , " Bard of the Brahmaputra " Dr Bhupen Hazarika on his death anniversary . His message of harmony , brotherhood and peace are our constant inspiration and guiding force . https : / / twitter . com / sarbanandsonwal / status / 1059273100494176257 
गिबि मनट्रीआ भुपेन हाजरिकाखौ गोसोखांदों , लाइमोनफोरखौ गोजोननि खौरां फोसावनो खावलायदों